Balsasaj sekaj arbaroj

La balsasaj sekaj arbaroj estas tersupraĵa ekoregiono el la centramerika ekoprovinco de la neotropisa ekozono laŭ la tipologio de la Monda Natur-Fonduso (WWF). Biome la ekoregiono apartenas al tropikaj kaj subtropikaj sekaj foliarbaroj de suda Meksiko. Temas ankaŭ pri unu el la sek-arbaraj ekoregionoj kiuj kune konstituas tutmondaj 200-regionon, nome la "meksikaj sekaj arbaroj". 
Priskribo
La balsasaj sekaj arbaroj okupas la basenon de Balsaso. Le ekoregiono kovras areon de 62 400 kvadrataj kilometroj, etendiĝante tra partoj de la subŝtatoj de Miĉoakano, Gerero, Meksikŝtato, Moreloso, Pŭeblo, kaj Oaĥako. Balsasa Valo, kaj la balsasaj sekaj arbaroj, etendiĝas orienten kaj okcidenten inter la ĉenoj de Sierra Nevada norde kaj Suda Patrinmontaro sude. La ĉirkauantaj montaroj portas pinajn kaj kverkajn arbarojn : la neĝmontarajn pinarojn-kverkarojn en la nordo kaj nordokcidento, la sud-patrinmontarajn pinarojn-kverkarojn en la sudo kaj la oaĥak-patrinmontarajn pinarojn-kverkarojn en la oriento. La kserofitara ekoregiono de la tehuakan-vala kserofitaro troviĝas nordoriente. La balsasaj sekaj arbaroj limtuŝas la marbordajn sud-pacifikajn sekajn arbarojn kie la ekoregiono trairas al Suda Patrinmontaro je sia vojo al Pacifika Oceano.

Klimato
La klimato de la balsasaj sekaj arbaroj estas tropika kaj subhumida. Precipitaĵo estas malpli ol 120 centimetrojn jare kaj sezone, kun seka sezono kiu povas daŭri ĝis ok monatoj.

Vidu ankaŭ
Ekologia klasifiko de la tersupraĵoj
Ekoregionoj en Meksiko
Konservada stato de ekoregiono

Referencoj kaj eksteraj ligiloj

 Ekoregiono NT0205 : Balsasaj sekaj arbaroj (WWF)
 Balsasaj sekaj arbaroj (WWF-Wildworld)
 Balsasaj sekajarbaroj  (Wildworld) - Nacia Geografia Societo 

 Balsasaj sekaj arbaroj (Globalspecies) 
 Situo de la ekoregiono : tajpu Balsas dry forests
 Tutmondaj 200; numero 56 : Meksikaj sekaj arbaroj (WWF)

Kategorio:Neotropisaj ekoregionoj
Kategorio:Tropikaj kaj subtropikaj sekaj foliarbaroj
Kategorio:Global 200
Kategorio:Geografio de Meksiko